ที่ นร 1006/ว 6 สํานักงาน ก.พ.ถนนพิษณุโลก กทม. 1030015 กันยายน 2551 เรื่อง การกําหนดแนวทางปฏิบัติเกี่ยวกับการกําหนดอัตรากําลังและการแต่งตั้งข้าราชการในระหว่างการปรับใช้พระราชบัญญัติระเบียบข้าราชการพลเรือน พ.ศ. 2551เรียน (กระทรวง กรม จังหวัด)อื่นๆ - ด้วยมาตรา 131 แห่งพระราชบัญญัติระเบียบข้าราชการพลเรือน พ.ศ. 2551 ได้กําหนดให้บทบัญญัติในลักษณะ 4 ข้าราชการพลเรือนสามัญ และลักษณะ 5 ข้าราชการพลเรือนในพระองค์ มีผลใช้บังคับเมื่อ ก.พ. ได้จัดทํามาตรฐานกําหนดตําแหน่งเสร็จ จัดตําแหน่งข้าราชการพลเรือนสามัญของทุกส่วนราชการเข้าประเภทตําแหน่ง สายงาน และระดับตําแหน่งตามมาตรฐานกําหนดตําแหน่ง และประกาศให้ทราบ โดยให้ผู้บังคับบัญชาสั่งแต่งตั้งข้าราชการให้ดํารงตําแหน่งใหม่ภายในสามสิบวัน ทั้งนี้ ให้ดําเนินการประกาศให้แล้วเสร็จภายในหนึ่งปีนับแต่วันที่พระราชบัญญัตินี้ใช้บังคับ เพื่อให้การจัดตําแหน่งและแต่งตั้งข้าราชการพลเรือนสามัญให้ดํารงตําแหน่งตามพระราชบัญญัติระเบียบข้าราชการพลเรือน พ.ศ. 2551 เป็นไปอย่างถูกต้องและเหมาะสม จําเป็นต้องมีแนวทางปฏิบัติเกี่ยวกับการกําหนดอัตรากําลัง และการบรรจุแต่งตั้งข้าราชการในระหว่างการปรับใช้พระราชบัญญัติระเบียบข้าราชการพลเรือน พ.ศ. 2551 ก.พ. จึงมีมติดังนี้ 1. การกําหนดอัตรากําลัง 1.1 หลักการ ให้คงกรอบทั้งจํานวนตําแหน่ง และระดับตําแหน่ง เท่าที่มีอยู่ตามกรอบอัตรากําลัง ณ วันที่ 30 กันยายน 2551 โดยไม่ให้มีการกําหนดตําแหน่ง และระดับเพิ่มขึ้น เว้นแต่กรณีที่ ก.พ. มีมติอนุมัติการปรับปรุงการกําหนดตําแหน่งหรือเห็นชอบการปรับปรุงการกําหนดตําแหน่ง 1.2 แนวทางปฏิบัติ ภายใต้หลักการดังกล่าว จึงกําหนดแนวทางปฏิบัติ ดังนี้ 1.2.1 ให้ส่วนราชการหยุดดําเนินการกําหนดตําแหน่งตามหนังสือสํานักงาน ก.พ. ที่ นร 1008/ว 18 ลงวันที่ 1 กรกฎาคม 2547 ที่ นร 1008/ว 5 ลงวันที่ 31 มีนาคม 2549 และที่่ นร 1008/ว 1 ลงวันที่ 26 มกราคม 2550 ตั้งแต่วันที่ 1 ตุลาคม 2551 เป็นต้นไป 1.2.2 ก.พ. จะพิจารณาคําขอการกําหนดตําแหน่งเฉพาะกรณีที่มีรายละเอียดประกอบการพิจารณาครบถ้วนสมบูรณ์และได้รับก่อนวันที่ 1 ตุลาคม 2551 ส่วนคําขอที่ได้รับตั้งแต่วันดังกล่าวจะให้ส่วนราชการไปดําเนินการตามพระราชบัญญัติระเบียบข้าราชการพลเรือน พ.ศ. 2551 เว้นแต่กรณีที่มีเหตุผลความจําเป็น หรือกรณีที่จะเกิดผลเสียหายแก่ราชการ ก.พ. จะพิจารณาเป็นกรณี ๆ ไป เช่น การกําหนดตําแหน่งตามกฎกระทรวงแบ่งส่วนราชการใหม่หรือการให้ความเห็นชอบการกําหนดตําแหน่งที่ส่วนราชการได้ดําเนินการเสร็จก่อนวันที่ 1 ตุลาคม 2551 เป็นต้น 2. การบรรจุแต่งตั้งข้าราชการ 2.1 หลักการ ให้ดําเนินการบรรจุแต่งตั้งข้าราชการพลเรือนสามัญในระหว่างการปรับใช้พระราชบัญญัติระเบียบข้าราชการพลเรือน พ.ศ. 2551 ได้เท่าที่จําเป็น เพื่อมิให้ราชการเสียหาย 2.2 แนวทางปฏิบัติ ภายใต้หลักการดังกล่าว จึงกําหนดแนวทางปฏิบัติ ดังนี้ 2.2.1 ให้เร่งรัดการออกคําสั่งบรรจุแต่งตั้ง โอน ย้าย เลื่อน และบรรจุกลับข้าราชการในส่วนราชการให้แล้วเสร็จภายในวันที่ 24 ตุลาคม 2551 และให้ชะลอการดําเนินการดังกล่าวเป็นการชั่วคราว ตั้งแต่วันที่ 25 ตุลาคม 2551 เป็นต้นไป จนกว่าส่วนราชการจะแต่งตั้งข้าราชการให้ดํารงตําแหน่งตามพระราชบัญญัติระเบียบข้าราชการพลเรือน พ.ศ. 2551 แล้วเสร็จ 2.2.2 หากดําเนินการออกคําสั่งตาม 2.2.1 ไม่แล้วเสร็จภายในวันที่ 24 ตุลาคม 2551 ให้ผู้บังคับบัญชาผู้มีอํานาจสั่งให้ข้าราชการรักษาการในตําแหน่งหรือรักษาราชการแทนในตําแหน่งที่จะแต่งตั้งไปก่อน และเมื่อมีการแต่งตั้งข้าราชการให้ดํารงตําแหน่งตามพระราชบัญญัติระเบียบข้าราชการพลเรือน พ.ศ. 2551 แล้ว จึงให้ออกคําสั่งแต่งตั้งย้อนหลักสําหรับผู้มีคุณสมบัติครบถ้วนและเป็นไปตามหนังสือสํานักเลขาธิการคณะรัฐมนตรี ที่ สร 0203/ว 255 ลงวันที่ 27 พฤศจิกายน 2524 และที่ สร 0203/ว 38 ลงวันที่ 23 มีนาคม 2526 และหนังสือสํานักงาน ก.พ. ที่่ สร 0711/ว 9 ลงวันที่ 22 สิงหาคม 2523 2.2.3 การประเมินบุคคลเพื่อแต่งตั้งให้ดํารงตําแหน่งประเภททั่วไป (ตําแหน่งสําหรับผู้ปฏิบัติงานที่มีประสบการณ์ (ว)) ตําแหน่งประเภทวิชาชีพเฉพาะ (วช.) และตําแหน่งประเภทเชี่ยวชาญเฉพาะ (ชช.) ถ้าผู้ขอรับการประเมินบุคคลมีคุณสมบัติและได้ส่งผลงานที่มีเอกสารหลักฐานประกอบการขอประเมินครบถ้วนสมบูรณ์ก่อนวันที่ 11 ธันวาคม 2551 ก็ให้ดําเนินต่อไปได้ ทั้งนี้ การออกคําสั่งแต่งตั้งให้ดําเนินการตาม 2.2.1 หรือ 2.2.2 แล้วแต่กรณี 2.2.4 กรณีการบรรจุบุคคลเข้ารับราชการให้กระทําได้เท่าที่จําเป็น เช่น การบรรจุผู้สอบแข่งขันได้ซึ่งบัญชีผู้สอบแข่งขันได้นั้นจะถูกยกเลิกระหว่างวันที่ 25 ตุลาคม 2551 ถึงวันที่ 10 ธันวาคม 2551 หรือ การบรรจุผู้ได้รับทุนรัฐบาลหรือทุนเล่าเรียนหลวง เป็นต้น 2.2.5 กรณีที่มีเหตุผลความจําเป็น ซึ่งหากไม่ดําเนินการจะเกิดผลเสียหายแก่ราชการ ก.พ. จะพิจารณาเป็นกรณี ๆ ไป 3. การจัดตําแหน่งและจัดข้าราชการพลเรือนสามัญเข้าประเภทตําแหน่ง สายงาน และระดับตําแหน่งตามพระราชบัญญัติระเบียบข้าราชการพลเรือน พ.ศ. 2551 ให้ส่วนราชการจัดทําบัญชีการการจัดตําแหน่งและจัดข้าราชการพลเรือนสามัญเข้าประเภทตําแหน่ง สายงาน และระดับตําแหน่งตามพระราชบัญญัติระเบียบข้าราชการพลเรือน พ.ศ. 2551 และจัดส่งไปให้สํานักงาน ก.พ. เพื่อดําเนินการต่อไป ดังนี้ 3.1 ส่วนราชการที่มีอัตรากําลังไม่เกิน 1,000 ตําแหน่ง ให้จัดส่งภายในวันที่ 31 ตุลาคม 2551 3.2 ส่วนราชการที่มีอัตรากําลังเกินกว่า 1,000 ตําแหน่ง ให้จัดส่งภายในวันที่ 10 พฤศจิกายน 2551 จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรม จังหวัด ทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - สํานักตรวจสอบและประเมินผลกําลังคนโทร. 0 2281 0977โทรสาร 0 2282 7316